62023TJ0573_RES
Zadeva T‑573/23
Positive Group PAO
proti
Svetu Evropske unije
Sodba Splošnega sodišča (osmi razširjeni senat) z dne 10. septembra 2025
„Skupna zunanja in varnostna politika – Omejevalni ukrepi v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine – Zamrznitev sredstev – Seznam oseb, subjektov in organov, za katere velja zamrznitev sredstev in gospodarskih virov – Uvrstitev in ohranitev imena tožeče stranke na seznamu – Pojem ‚subjekti, ki delujejo v ruskem sektorju IT z licenco, ki jo izdaja center FSB‘ – Člen 2(1)(i) Sklepa 2014/145/SZVP – Člen 3(1)(i) Uredbe (EU) št. 269/2014 – Ugovor nezakonitosti – Napaka pri presoji – Obveznost obrazložitve – Pravica do obrambe“
Sodni postopek – Intervencija – Intervencijska vloga – Formalne zahteve – Kratek povzetek navajanih razlogov – Dopustnost
(Poslovnik Splošnega sodišča, člen 145(2)(b))
(Glej točke od 32 do 36.)
Skupna zunanja in varnostna politika – Omejevalni ukrepi zaradi razmer v Ukrajini – Merila za sprejetje omejevalnih ukrepov – Pravne osebe, subjekti ali organi, ki opravljajo dejavnosti v ruskem sektorju IT in so imetniki licence FSB ali licence za orožje in vojaško opremo – Spoštovanje načela pravne varnosti, na podlagi katerega se zahteva jasnost, natančnost in predvidljivost učinkov pravnih pravil
(člen 21(2)(c) PEU; Sklep Sveta 2014/145/SZVP, kakor je bil spremenjen s sklepi (SZVP) 2023/1218, (SZVP) 2023/1767, (SZVP) 2024/847 in (SZVP) 2024/2456, člen 2(1)(i); uredbe Sveta št. 269/2014, člen 3(1)(i), 2023/1216, 2023/1765, 2024/849 in 2024/2455)
(Glej točke od 44 do 49, 52, 65, 75 in 76.)
Skupna zunanja in varnostna politika – Omejevalni ukrepi zaradi razmer v Ukrajini – Zamrznitev sredstev pravnih oseb, subjektov ali organov, ki opravljajo dejavnosti v ruskem sektorju IT in so imetniki licence FSB ali licence za orožje in vojaško opremo – Nesprejetje omejevalnih ukrepov proti drugim osebam, subjektom ali organom, ki so v enakem položaju, s strani Sveta – Polje proste presoje Sveta glede na cilje ureditve
(člen 21(2)(c) PEU; Sklep Sveta 2014/145/SZVP, kakor je bil spremenjen s sklepi (SZVP) 2023/1218, (SZVP) 2023/1767, (SZVP) 2024/847 in (SZVP) 2024/2456, člen 2(1)(i); uredbe Sveta št. 269/2014, člen 3(1)(i), 2023/1216, 2023/1765, 2024/849 in 2024/2455)
(Glej točki 50 in 51.)
Skupna zunanja in varnostna politika – Omejevalni ukrepi zaradi razmer v Ukrajini – Merila za sprejetje omejevalnih ukrepov – Pravne osebe, subjekti ali organi, ki opravljajo dejavnosti v ruskem sektorju IT in so imetniki licence FSB ali licence za orožje in vojaško opremo – Pojem licence, ki jo izda FSB
(Sklep Sveta 2014/145/SZVP, kakor je bil spremenjen s sklepi (SZVP) 2023/1218, (SZVP) 2023/1767 in (SZVP) 2024/2456, člen 2(1)(i); uredbe Sveta št. 269/2014, člen 3(1)(i), 2023/1216, 2023/1765 in 2024/2455)
(Glej točke od 57 do 64, 74, 126, 127, 140, 141, 231, 255, 256 in 266.)
Skupna zunanja in varnostna politika – Omejevalni ukrepi zaradi razmer v Ukrajini – Merila za sprejetje omejevalnih ukrepov – Pravne osebe, subjekti ali organi, ki opravljajo dejavnosti v ruskem sektorju IT in so imetniki licence FSB ali licence za orožje in vojaško opremo – Pojem subjekta – Matična družba in njene hčerinske družbe – Vključitev – Pogoji – Odločilen vpliv matične družbe na hčerinske družbe
(člen 21(2)(c) PEU; Sklep Sveta 2014/145/SZVP, kakor je bil spremenjen s sklepi (SZVP) 2023/1218, (SZVP) 2023/1767 in (SZVP) 2024/2456, člen 2(1)(i); uredbe Sveta št. 269/2014, člen 3(1)(i), 2023/1216, 2023/1765 in 2024/2455)
(Glej točke od 78 do 86, 184, 185, 253, 254 in 257.)
Skupna zunanja in varnostna politika – Omejevalni ukrepi zaradi razmer v Ukrajini – Merila za sprejetje omejevalnih ukrepov – Pravne osebe, subjekti ali organi, ki opravljajo dejavnosti v ruskem sektorju IT in so imetniki licence FSB ali licence za orožje in vojaško opremo – Razmerje med ruskim sektorjem IT in ruskimi varnostnimi službami – Neposredna povezava z informacijsko vojno – Neobstoj – Primernost omejevalnih ukrepov – Omejevalni ukrepi, s katerimi se sledi legitimnemu cilju skupne zunanje in varnostne politike – Spoštovanje načela sorazmernosti
(člena 3(1) in (5) ter 21(2)(c) PEU; Sklep Sveta 2014/145/SZVP, kakor je bil spremenjen s sklepi (SZVP) 2023/1218, (SZVP) 2023/1767, (SZVP) 2024/847 in (SZVP) 2024/2456, člen 2(1)(i); uredbe Sveta št. 269/2014, člen 3(1)(i), 2023/1216, 2023/1765, 2024/849 in 2024/2455)
(Glej točke od 90 do 106, 110, 115, od 118 do 121, od 128 do 133 in 143.)
Evropska unija – Sodni nadzor nad zakonitostjo aktov institucij – Omejevalni ukrepi zaradi razmer v Ukrajini – Obseg nadzora – Omejeni nadzor za splošna pravila – Nadzor nad presojo dejstev in nad preverjanjem dokazov za akte, ki se uporabijo za posebne subjekte – Merila za sprejetje omejevalnih ukrepov – Razmerje med ruskim sektorjem IT in ruskimi varnostnimi službami – Nezmožnost Sveta, da predloži natančne dokaze in objektivne informacije glede dejavnosti, ki so po naravi tajne – Diskrecijska pravica Sveta
(člen 275, drugi odstavek, PDEU; Sklep Sveta 2014/145/SZVP, kakor je bil spremenjen s sklepi (SZVP) 2023/1218, (SZVP) 2023/1767, (SZVP) 2024/847 in (SZVP) 2024/2456, člen 2(1)(i); uredbe Sveta št. 269/2014, člen 3(1)(i), 2023/1216, 2023/1765, 2024/849 in 2024/2455)
(Glej točke od 111 do 113, 116 in 117.)
Skupna zunanja in varnostna politika – Omejevalni ukrepi zaradi razmer v Ukrajini – Prepoved vstopa in prehoda ter zamrznitev sredstev nekaterih oseb in subjektov zaradi razmer v Ukrajini – Omejitev svobode gospodarske pobude – Dopustnost – Pogoji – Omejitev, ki jo določa zakon – Spoštovanje bistvene vsebine uveljavljane pravice – Uresničevanje cilja v splošnem interesu, ki ga kot takega priznava Unija – Spoštovanje načela sorazmernosti – Izpolnjeni pogoji
(člena 3(5) in 21 PEU; Listina Evropske unije o temeljnih pravicah, člena 16 in 52(1); Sklep Sveta 2014/145/SZVP, kakor je bil spremenjen s sklepi (SZVP) 2023/1218, (SZVP) 2023/1767, (SZVP) 2024/847 in (SZVP) 2024/2456, člen 2(1)(i); uredbe Sveta št. 269/2014, člen 3(1)(i), 2023/1216, 2023/1765, 2024/849 in 2024/2455)
(Glej točke od 146 do 155.)
Akti institucij – Obrazložitev – Obveznost – Obseg – Omejevalni ukrepi zaradi razmer v Ukrajini – Zamrznitev sredstev nekaterih oseb in subjektov zaradi razmer v Ukrajini – Obveznost, da se v obrazložitvi opredelijo posebni in konkretni elementi, ki upravičujejo navedeni ukrep – Sklep, sprejet v okoliščinah, ki so zadevni osebi znane in ki ji omogočajo, da razume obseg ukrepa, sprejetega proti njej – Dopustnost sumarne obrazložitve
(člen 296, drugi odstavek, PDEU; Sklep Sveta 2014/145/SZVP, kakor je bil spremenjen s sklepi (SZVP) 2023/1218, (SZVP) 2023/1767 in (SZVP) 2024/847; uredbe Sveta št. 269/2014, 2023/1216, 2023/1765 in 2024/849)
(Glej točke od 159 do 171.)
Evropska unija – Sodni nadzor nad zakonitostjo aktov institucij – Omejevalni ukrepi zaradi razmer v Ukrajini – Obseg nadzora – Dokaz o utemeljenosti ukrepa – Obveznost pristojnega organa Unije, da v primeru izpodbijanja dokaže utemeljenost razlogov, sprejetih v zvezi z zadevnimi osebami ali subjekti – Uvrstitev na sezname, ki temelji na sklenjenem krogu natančnih, konkretnih in skladnih indicev – Napaka pri presoji – Neobstoj
(Listina Evropske unije o temeljnih pravicah, člen 47; Sklep Sveta 2014/145/SZVP, kakor je bil spremenjen s sklepi (SZVP) 2023/1218, (SZVP) 2023/1767, (SZVP) 2024/847 in (SZVP) 2024/2456, člen 2(1)(i); uredbe Sveta št. 269/2014, člen 3(1)(i), 2023/1216, 2023/1765, 2024/849 in 2024/2455)
(Glej točke od 174 do 176, od 191 do 199, 204, 210, 211, 217, od 223 do 226, od 236 do 243, od 248 do 250, 259, 265 in od 269 do 277.)
Evropska unija – Sodni nadzor nad zakonitostjo aktov institucij – Omejevalni ukrepi zaradi razmer v Ukrajini – Obseg nadzora – Uvrstitev tožeče stranke na seznam, priložen k izpodbijanemu sklepu, zaradi njenega statusa kot pravna oseba, subjekt ali organ, ki opravlja dejavnosti v ruskem sektorju IT in je imetnik licence FSB ali licence za orožje in vojaško opremo – Javnosti dostopni dokumenti – Načelo proste presoje dokazov – Elementi, posredovani v breme in v razbremenitev
(Sklep Sveta 2014/145/SZVP, kakor je bil spremenjen s sklepi (SZVP) 2023/1218, (SZVP) 2023/1767, (SZVP) 2024/847 in (SZVP) 2024/2456; uredbe Sveta št. 269/2014, 2023/1216, 2023/1765, 2024/849 in 2024/2455)
(Glej točke 178, 179, 208 in 209.)
Pravo Evropske unije – Načela – Pravica do obrambe – Pravica do izjave – Omejevalni ukrepi zaradi razmer v Ukrajini – Zamrznitev sredstev pravnih oseb, subjektov ali organov, ki opravljajo dejavnosti v ruskem sektorju IT in so imetniki licence FSB ali licence za orožje in vojaško opremo – Merila za sprejetje omejevalnih ukrepov – Splošni ukrepi – Obveznost, da se tožeči stranki predhodno sporočijo dokazi, ki upravičujejo sprejetje novega merila s strani Sveta – Neobstoj
(člen 29 PEU; člen 215 PEU; Listina Evropske unije o temeljnih pravicah, člen 41(2)(a); Sklep Sveta 2014/145/SZVP, kakor je bil spremenjen s sklepi (SZVP) 2023/1218, (SZVP) 2023/1767, (SZVP) 2024/847 in (SZVP) 2024/2456, člen 2(1)(i); uredbe Sveta št. 269/2014, člen 3(1)(i), 2023/1216, 2023/1765, 2024/849 in 2024/2455)
(Glej točki 289 in 290.)
Skupna zunanja in varnostna politika – Omejevalni ukrepi zaradi razmer v Ukrajini – Zamrznitev sredstev pravnih oseb, subjektov ali organov, ki opravljajo dejavnosti v ruskem sektorju IT in so imetniki licence FSB ali licence za orožje in vojaško opremo – Pravica do obrambe – Poznejši sklep, s katerim se je ohranilo ime tožeče stranke na seznamu oseb, na katere se nanašajo ti ukrepi – Sporočitev novih elementov, ki se upoštevajo pri rednem pregledu omejevalnih ukrepov, zadevni stranki – Kršitev pravice do izjave – Neobstoj
(Listina Evropske unije o temeljnih pravicah, člen 41(2)(a); Sklep Sveta 2014/145/SZVP, kakor je bil spremenjen s sklepoma (SZVP) 2023/1767 in (SZVP) 2024/2456, člen 6, tretji odstavek; uredbe Sveta št. 269/2014, člen 14(4), 2023/1765 in 2024/2455)
(Glej točke 294, 295, 301 in 318.)
Pravo Evropske unije – Načela – Pravica do obrambe – Pravica do izjave – Obveznost Sveta, da odgovori na pripombe, ki so jih zadevne osebe ali subjekti predložili pred sprejetjem predvidenih omejevalnih ukrepov – Neobstoj
(Listina Evropske unije o temeljnih pravicah, člen 41(2))
(Glej točki 308 in 312.)
Povzetek
Splošno sodišče je s sodbo zavrnilo tožbo za razglasitev ničnosti, ki jo je družba Positive Group PAO vložila zoper akte, s katerimi je Svet Evropske unije njeno ime uvrstil na sezname oseb in subjektov, zoper katere so bili sprejeti omejevalni ukrepi v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine. Ta zadeva Splošnemu sodišču med drugim omogoča, da se prvič izreče o zakonitosti merila (i) iz Sklepa 2014/145 (
1
), ki Svetu omogoča, da sprejme omejevalne ukrepe proti pravnim osebam, subjektom ali organom, ki opravljajo dejavnosti v ruskem sektorju IT in so imetniki licence FSB.
Ta sodba se umešča v okvir vrste omejevalnih ukrepov, ki jih je Evropska unija sprejela po vojaški agresiji Ruske federacije proti Ukrajini 24. februarja 2022. Družbi Positive Group PAO je bila junija in septembra 2023 (
2
) ter nato marca in septembra 2024 (
3
) naložena zamrznitev sredstev in gospodarskih virov v Evropski uniji, ker je subjekt, ki deluje v ruskem sektorju IT in ima licenco, ki jo je izdal FSB. Svet je septembra 2024 spremenil razlog za uvrstitev imena tožeče stranke na zadevna seznama, pri čemer je pojasnil, da je zadnjenavedena holding konglomerata, ki vključuje Pozitiv Teknolodzhiz, ki deluje v ruskem sektorju informacijske tehnologije in ima licenco, ki jo upravlja FSB.
Tožeča stranka v utemeljitev tožbe navaja ugovor nezakonitosti merila (i) in med drugim tudi napake Sveta pri presoji.
Presoja Splošnega sodišča
Sodišče je v zvezi z ugovorom nedopustnosti merila (i) razsodilo, na prvem mestu, da je to merilo v skladu z načeloma predvidljivosti in pravne varnosti, saj je to merilo dovolj jasno in predvidljivo, in da je diskrecijska pravica Sveta omejena s cilji, ki se jim sledi z ureditvijo, ki ureja zadevne omejevalne ukrepe. V zvezi s tem je navedlo, da pogoji za uporabo merila (i) objektivno opredeljujejo omejeno kategorijo oseb. Za uporabo tega merila morata biti namreč izpolnjena dva objektivna pogoja, in sicer na eni strani, da zadevna pravna oseba, zadevni subjekt ali organ opravlja dejavnosti v ruskem sektorju IT, in na drugi strani, da je imetnik licence FSB ali licence za „orožje in vojaško opremo“. Poleg tega merilo spada v pravni okvir, ki je omejen s cilji, ki se jim sledi z zadevnimi omejevalnimi ukrepi, in sicer nujnost izvedbe največjega možnega pritiska na ruske organe, da bi ti končali svoje ukrepe, ki destabilizirajo Ukrajino, in vojaško agresijo te države. Ti omejevalni ukrepi so torej v skladu s ciljem iz člena 21(2)(c) PEU.
Splošno sodišče je pojasnilo, da v primeru, da ima matična družba v lasti ali nadzoruje svoje hčerinske družbe tako, da nanje odločilno vpliva, te tvorijo en sam „subjekt“ v smislu merila (i). Tako so pogoji za uvrstitev subjekta, ki ga tvorita matična družba in njena hčerinska družba, na podlagi merila (i) izpolnjeni, kadar hčerinska družba opravlja dejavnosti v ruskem sektorju IT in ima licenco FSB.
Na drugem mestu, Splošno sodišče meni, da merilo (i) ni očitno neprimerno glede na cilje, ki se jim sledi z omejevalnimi ukrepi. To merilo omejuje sredstva, ki jih ima Ruska federacija na voljo za izvajanje svoje informacijske vojne, saj zadevne pravne osebe, zadevni subjekti ali organi s tem, da so povezani z ruskimi varnostnimi službami, neposredno ali posredno napajajo zmogljivost Ruske federacije za izvajanje njenih ukrepov in politik, ki spodkopavajo ozemeljsko nedotakljivost, suverenost in neodvisnost Ukrajine. To merilo je tako nujno s ciljem povečati pritisk na ruske organe, da bi ti končali svoje ukrepe in politike, ki destabilizirajo Ukrajino, kakršne izvajajo zlasti prek informacijske vojne. Splošno sodišče je pojasnilo, da merilo (i) izpostavlja zmogljivost teh subjektov, da doprinesejo podporo ruskim varnostnim službam, in da v delu, v katerem Svetu ne nalaga, da dokaže dejansko sodelovanje zadevnega subjekta v informacijski vojni, ni očitno neprimerno glede na navedene cilje in ga torej ni mogoče šteti za nesorazmernega. V zvezi s tem meni, da je pogoj, ki ga merilo (i) določa v zvezi z imetništvom licence FSB ali licence za „orožje in vojaško opremo“, v delu, v katerem omogoča, da se nanaša ne le na subjekte ruskega sektorja IT, ki dejansko sodelujejo v informacijski vojni, ampak tudi na tiste, ki jih ruske varnostne službe lahko mobilizirajo za pomoč njim, primeren in nujen za dosego cilja, ki se mu sledi s tem merilom.
Na tretjem mestu, Splošno sodišče je razsodilo, da to merilo ne posega nesorazmerno v svobodo gospodarske pobude (
4
). Meni, da je Svet glede na bistven pomen ciljev, ki se jim sledi z omejevalnimi ukrepi, lahko menil, ne da bi prekoračil meje svojih pooblastil, da so bili posegi v svobodo gospodarske pobude, ki so izhajale iz uporabe merila (i), primerni in nujni za namen povečanja pritiska na Rusko federacijo. Ti ukrepi ruskim podjetjem iz sektorja IT ne preprečujejo opravljanja njihovih poslovnih dejavnosti, zato takih posegov glede na cilje, ki se jim sledi, ni mogoče šteti za čezmeren in neutemeljen poseg, ki bi škodoval bistvu svobode gospodarske pobude subjektov, na katere se nanaša to merilo.
V zvezi z napakami pri presoji, na katere se sklicuje tožeča stranka, je Splošno sodišče pojasnilo, da je oseba, ki je opisana v prvotnih aktih in v prvih aktih o ohranitvi ter za katero je treba dokazati, da izpolnjuje pogoje, določene z merilom (i), tožeča stranka kot subjekt, imenovan tudi Positive Technologies ali Gruppa Pozitiva, ne pa tožeča stranka kot podjetje ali pravna oseba. Poleg tega je lahko Svet ob upoštevanju dejstva, da je imela tožeča stranka v lasti 100 % te hčerinske družbe – čeprav je Pozitiv Teknolodzhiz pravna oseba, ki je pravno ločena od tožeče stranke – upravičeno ugotovil, da je tožeča stranka odločilno vplivala na to hčerinsko družbo in da zadnjenavedena glede na tožečo stranko ni bila samostojni subjekt. Zato so pogoji za uvrstitev na podlagi merila (i) tožeče stranke kot subjekta izpolnjeni, ker je dokazano, da ima njena hčerinska družba Pozitiv Teknolodzhiz licenco FSB. V teh okoliščinah dejstvo, da davčna identifikacijska številka, ki je na licencah FSB, ne ustreza davčni identifikacijski številki tožeče stranke kot pravne osebe, ni pomembno za dokaz, da tožeča stranka kot subjekt izpolnjuje pogoje za uvrstitev na podlagi merila (i). Splošno sodišče je ugotovilo, da Svet s tem, da je uvrstil in ohranil ime tožeče stranke na zadevnih seznamih, ni storil napake pri presoji.
(
1
)	Člen 2(1)(i) Sklepa Sveta 2014/145/SZVP z dne 17. marca 2014 o omejevalnih ukrepih v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (UL 2014, L 78, str. 16), kakor je bil spremenjen s Sklepom Sveta 2023/1218 z dne 23. junija 2023 (UL 2023, L 159 I, str. 526) (v nadaljevanju: merilo (i)):
„1. Zamrznejo se vsa sredstva in gospodarski viri, ki pripadajo, so v lasti ali s katerimi razpolagajo ali jih nadzirajo: […]
(i) pravne osebe, subjekti ali organi, ki delujejo v ruskem sektorju IT z licenco, ki jo izdaja center obveščevalne službe Ruske federacije (FSB) za izdajanje licenc, certificiranje in varstvo državnih tajnosti ali licenco za ‚orožje in vojaško opremo‘, ki jo izdaja rusko ministrstvo za industrijo in trgovino […].“
(
2
)	Sklep Sveta (SZVP) 2023/1218 z dne 23. junija 2023 o spremembi Sklepa 2014/145/SZVP o omejevalnih ukrepih v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (UL 2023, L 159 I, str. 526) in Izvedbene uredbe Sveta (EU) 2023/1216 z dne 23. junija 2023 o izvajanju Uredbe (EU) št. 269/2014 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (UL 2023, L 159 I, str. 335) (v nadaljevanju skupaj: prvotna akta); Sklep Sveta (SZVP) 2023/1767 z dne 13. septembra 2023 o spremembi Sklepa 2014/145/SZVP o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (UL 2023, L 226, str. 104) in Izvedbena uredba Sveta (EU) 2023/1765 z dne 13. septembra 2023 o izvajanju Uredbe (EU) št. 269/2014 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (UL 2023, L 226, str. 3) (v nadaljevanju: skupaj prva akta o ohranitvi).
(
3
)	Sklep Sveta (SZVP) 2024/847 z dne 12. marca 2024 o spremembi Sklepa 2014/145/SZVP o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (UL L, 2024/847) in Izvedbena uredba Sveta (EU) 2024/849 z dne 12. marca 2024 o izvajanju Uredbe (EU) št. 269/2014 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (UL L, 2024/849) (v nadaljevanju skupaj: druga akta o ohranitvi); Sklep Sveta (SZVP) 2024/2456 z dne 12. septembra 2024 o spremembi Sklepa 2014/145/SZVP o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (UL L, 2024/2456) in Izvedbena uredba Sveta (EU) 2024/2455 z dne 12. septembra 2024 o izvajanju Uredbe (EU) št. 269/2014 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (UL L, 2024/2455) (v nadaljevanju skupaj: tretja akta o ohranitvi).
(
4
)	Svoboda, kot je določena v členu 16 Listine Evropske unije o temeljnih pravicah.